WAAR-دهۆك:
تۆرا جڤاکی یا تلگرامی ل رۆسیا هاتە قەدەغەکرن، ژبەر کو ئەو کۆمپانی رازی نەبوویە هەموو داتایان رادەستی حکومەتێ بکەت.
ل گۆرەی ئەسۆشیەیتد پرێس، دادگەها رۆسیا ئەڤرۆ ل دووڤ داخوازا سازییا چاڤدێرییا تۆرێن جڤاکی، بڕیارا قەدەغەیا بکارئینانا تۆرا جڤاکی یا تلگرامی دایە، ژبەر کو کۆمپانییا تلگرامی رازی نەبوویە ژمارەکا داتایان رادەستی حکومەتێ بکەت.
دادگەها رۆسیا ئاشکرا ژی کرییە؛ ژمارەکا کەسێن توندڕەو تلگرامی بکار دئینن و پێدڤییە حکومەت بشێت زانیاریێن تەمام ل سەر وان وەربگریت، لێ کۆمپانییا تلگرام وێ یەکێ رەت دکەت و داخوازا مۆسکۆ یا ئاشکراکرنا داتایان، ب دەستدرێژی ل سەر ئازادییا بکارئینەران دزانیت.